GEMARINEERDE GROENTE KEBABS - Food Lovers Recipes
GEMARINEERDE GROENTE KEBABS
Posted on January 8, 2019 by Stien Posted in Bykosse / Side Dishes, Groente / Vegetables
Groente kebabs gemarineer en op die kole gebraai ipv slaaie, vark tjoppies en kaaswors vir ons Sondag middagete.
Gebruik stewige groentes wat nie uitmekaar sal val wanneer dit gaar word. Ek het gebruik:
rooi en geel soet pepers
Die aartappeltjies en gesnyde mielies het ek saam vir 7min in mikrogolf gekook voor die tyd. Sny die ander groente in blokke en hou eenkant terwyl jy die marinade aanmaak.
100 ml saad olie
groot knippie gerookte rissie vlokkies
In my vysel het ek die knoffel, roosmaryn, peper, rissie vlokkies en gerookte paprika fyn gestamp en bietjie olie bygesit om al die fyn kruie/speserye geure bymekaar te kry en by die olie en suurlemoensap gegooi. Sit al die gesnyde groente (behalwe die aartappels en mielies) in plastieksak wat groot genoeg is vir al die groente. Gooi die marineer sous oor en knoop die sak goed toe. Masseer die sak groente totdat al die groentes nat is. Sit netso in die sak in die yskas vir 3 ure.
Sit die bamboes/hout stokkies in water vir ten minste 15 min. Dit sal verhoed dat die stokkies brand op die vuur.